Anjing pemburu elk Norway

Anjing pemburu elk Norway ialah salah satu daripada baka anjing jenis spits utara dan merupakan anjing kebangsaan Norway. Anjing pemburu elk telah berkhidmat sebagai pemburu, penjaga, gembala, dan pengawal. Ia terkenal kerana keberaniannya dalam penjejakan dan pemburuan elk dan buruan besar lain, seperti beruang atau serigala. Anjing pemburu elk Norway pertama kali dipersembahkan dalam pameran anjing di Norway pada tahun 1877.

Objektif baka ini dalam perburuan adalah untuk menjejak elk dan melompat kepada elk itu, iaitu mengalih perhatian elk, sementara memberikan isyarat kepada pemburu dengan menyalak dengan sangat lantang sehingga pemburu yang mengikuti bunyi itu dapat tiba untuk menembak elk itu. Anjing ini hanya menyalak apabila elk tidak bergerak, tetapi ia dapat juga membawa elk itu perlahan-perlahan ke arah pemburu yang menunggu. Anjing pemburu elk Norway juga digunakan secara bercawak. Dalam mod pemburuan ini, anjing membawa pemburu ke arah elk itu sementara kekal senyap.

Zuriat
Baka ini tergolong di bawah sub-klad DNA mitokondrion yang dirujuk sebagai d1 yang hanya ditemukan di Skandinavia utara. Ini merupakan hasil daripada penghibridan anjing jantan–serigala betina yang berlaku pascapembelajinakan. Subklad d1 berasal "paling lama dari 480–3,000 tahun lalu" dan menyertakan semua baka berkaitan dengan orang Sámi: anjing Lap Finland, anjing Lap Sweden, anjing gembala Lapland, anjing Jämtland, anjing pemburu elk Norway, dan anjing pemburu elk Hällefors. Jujukan ibu serigala yang menyumbang kepada baka-baka ini belum dipadankan di serata Eurasia.

Perihal

Penampilan
 Penamilan anjing pemburu elk Norway  Tubuh  sederhana, tegap, dan berprofil segi empat sama Berat   Tinggi   Bulu  Kasar, lurus, dengan lapis bulu bawah lembut Warna  Pewarnaan hitam dan putih, kerana diperhatikan sebagai kelabu atau perak Kepala  Lebar dan berbentuk baji dengan stop jelas Gigi  Gigitan gunting Mata  Perang gelap dengan wajah tajam dan ramah Telinga  Tajam, tegak Ekor  Tergulung ketat-ketat ke atas belakang Anggota  Lurus dan selari

Menurut piawaian baka The Kennel Club, anjing unggul berdiri kira-kira setinggi  dan berukuran sehingga seberat . Lapis bulunya yang kelabu, putih, dan hitam terdiri daripada dua lapis: lapis bulu bawah yang padat dan licin dengan warna antara hitam di muncung, di telinga, dan di hujung ekor dengan kelabu perak di tungkainya, di ekor, dan di bawah tubuh dan lapis bulu pengawal berhujung hitam yang memberikan perlindungan. Anjing pemburu elk unggul mempunyai ekor yang melingkar ketat-ketat. Anjing pemburu elk ialah anjing bersaiz sederhana dan amat tahan lasak.

Perangai
Anjing pemburu elk Norway dibiakbakakan untuk pemburuan buruan besar seperti serigala, beruang, dan elk. Walaupun baka ini kuat dan tahan lasak, anjing biasanya mempunyai ikatan kukuh dengan tuannya dan agak setia. Semua anjing pemburu elk mempunyai salakan lantang nyaring yang menjadikannya sesuai sebagai anjing penjaga.

Anjing pemburu elk setia kepada "kawanan"-nya dan amat sesuai sebagai anjing keluarga jika diberi perhatian secukupnya. Ia galak, suka bermain, berdikari, berwaspada, amat cerdas, dan, pada masa-masanya, agak riuh. Ia menempati tangga ke-36 dalam The Intelligence of Dogs karya Stanley Coren, dengan skor purata untuk kecerdasan kerja/kepatuhan.


Kesihatan
Sebuah kajian United Kingdom tahun 2024 mendapati jangka hayat sebanyak 12.9 tahun untuk baka ini berbanding dengan purata 12.7 tahun untuk baka tulen dan 12 tahun untuk baka silang.

Anjing pemburu elk Norway terdedah kepada keabnormalan terwaris yang menyebabkan glukosuria ginjal primer melalui pengurangan keupayaan fungsi bagi sel-sel epitelium tubul untuk menyerap glukosa semula; kecelaruan ini selanjutnya mencenderungkannya terhadap jangkitan bakteria saluran kencing bawah.

Anjing pemburu elk Norway juga cenderung terhadap diabetes diestrus dan gestasi, iaitu bentuk-bentuk berkaitan dengan progesteron bagi diabetes melitus.

Suatu bentuk bagi kondrodisplasia terwaris telah diperihalkan pada anjing pemburu Elk Norway sejak tahun 1980-an. Gejala termasuk kelengkungan anggota hadapan, valgus karpus, penulangan terencat, dan pemendekan tubuh vertebra. Penyelidik dari Finland mengenal pasti bahawa puncanya ialah suatu mutasi tak bererti resesif pada gen ITGA10.

Anjing pemburu elk Norway ialah salah satu baka yang lebih lazim terjejas akibat glaukoma sudut terbuka primer. Suatu mutasi resesif autosom pada gen ADAMTS10 bertanggungjawab atas keadaan ini pada baka ini.

Sejarah
Anjing pemburu elk Norway memilik asal usul di Sweden. Di sana, ia sentiasa amat dihargai sebagai anjing pemburu. Ia 98% serupa secara genetik dengan anjing Jämtland dan mengongsi akar sama, iaitu di Jämtland dan di Norrland (Sweden Utara). Ia jarang terlihat atau dibiakbakakan di luar Norway sehingga kemunculannya di England pada abad ke-19. Ia diiktiraf secara rasmi oleh The Kennel Club pada tahun 1901.

Anjing pemburu elk Norway terkenal
 "Weegie" milik Presiden Herbert Hoover

Lihat juga
 Senarai baka anjing
 Anjing beruang Tahltan (pupus)
 Anjing pufin Norway
 Biri-biri lama Norway
 Kambing Iceland
 Baka tempatan biri-biri Norway
 Baka tempatan ayam Norway
 Kucing hutan Norway
 Anjing pemburu elk hitam Norway

Catatan

Rujukan

Kutipan

Bibliografi



Bacaan lanjut

Buku











Rencana majalah





Pautan luar



Pemburu Elk Norway, Anjing
Pemburu Elk Norway, Anjing
Pemburu Elk Norway, Anjing
Pemburu Elk Norway, Anjing
Pemburu Elk Norway, Anjing